Lav et referat af nedenstående tekst:

Tekst:
Efter bundopgøret mellem Lemvig-Thyborøn og Mors-Thy, hvor Lemvig-Thyborøn vandt med en 27-24-sejr, er tiltroen til holdet ikke længere stor. - Lige nu og her tror jeg godt, at det kan leve videre. Men det går ikke i al evighed, lyder det fra TV2 Sport håndboldeksperten Bent Nygaard. Inden dagens kamp havde Mors-Thy ikke vundet en eneste kamp i sæsonens syv første forsøg, mens Lemvig Thyborøn kun havde hentet en enkelt sejr. Og den dårlige stime kan altså være med til at lægge et pres på træneren. - Det går ikke i al evighed. Det ved klubben og det ved Søren Hansen. Der kommer pres på ham i de kommende kampe. Lokalopgøret fik dog i løbet af kampen lidt spænding, da hjemmeholdet kom op på 17-19 og da de lidt senere fik reduceret til 24-25 var en sejr til Mors-Thy en reel mulighed. - Der kom en reaktion, hvor man virkelig fik en fornemmelse af at fællesskabet ville noget sammen med Søren Hansen, siger Bent Nygaard. - Og tror jeg, det var meget vigtigt, at det udtryk kom, for ved 17-9, der så det godt nok sløjt ud. - Det er utroligt skuffende Også målmand Søren Pedersen er ærgerlig efter lørdagen nederlag. - Det er utroligt skuffende. Vi har en utrolig hjemmebane og et fantastisk publikum og så hedder det nul point efter otte kampe, lyder det fra en frustreret målmand. - Det er overhovedet ikke godt nok. Efter dagens kamp ligger Mors-Thy sidst i ligaen med nul point og Lemvig-Thyborøn ligger nummer 11 med fem point.

Referat:
Ifølge håndboldekspert Bent Nygaard lægges der stort pres på Mors-Thy Håndbold efter de lørdag tabte for ottende gang i streg i ligaen.